ĠLIEĠEL (NHAR L-IMNARJA) Ħej, Poni, ħej u ġerri l—ġol-wileġ u ġox-xagħiri Żejjintek bl-isbaħ warda—li sibt hawn ġewwa l-qsari Ġelġilli l-ġlieġel dejjem—u tella' rasek fl-arja Nixtrilek l-isbaħ molol—u nieħdok nhar l-Imnarja Ej lehbet debba sewda —ja dbejba bellusija Ġelżġilli ġo widinti—il-ġlieġel ferriħija Il-ġlieġel ta' l-imqawel—il-ġlieġel tal-merfiliet, Ġelġil ta' ġlieġel ħlejju—li nisma' ġewwa l-wied. Il-ġlieġel f'għonq il-mogħża —mill-bgħid dejjem ġej erib Jasalli u jġelġilli—ma' l-għajta tal-ħalib U ġelġlu ġlieġel u għannu—u l-belt tiegħi ħallulha il-fwieħa, is-safa, il-ħlewwa —u l-hena ta' l-irħula. Jien l-isbaħ rixa xtrajtha—għal ras iż-żiemel tiegħi Bit-toppijiet imxattlu—u l-lum noħorġu miegħi B'ħannieqa sbejħa mdawra—bi ġlieġel geġwiġija Ħa, jġelġel fit-tiġrija—ta' nhar Santa Marija. U ġlieġel donnhom gazzi—irbattlu mal-kullar Għaliex it-Teti tiegħi—ma jridx joħroġ mid-dar Bla ġlieġel…ġill… ġill… ġill… ġill…—it-Tetu m'huwa xejn Mingħajrhom ma jkunx liebes—dal-ġeru ta' xahrejn, Sal-Ħmar, sal-Hmar iżommha—arah x'jitlob bil-ħniena Irid ħannieqa mlewna—bil-ġlieġel u l-ġummiena U jġelġel ċeklem ċeklem— għaddej bil-karrettun U jġelġel…ġill,..ġill…ġill…ġill.. —ma' l-għanja tal-virdun.